[επι πρυ]τανεως κυνισκου μη[νος λη]ναιωνος εδοξεν τηι [βουληι και] τωι δημωι μοιρις επε[στατει] γνωμηι των επιμηνι[ων επειδ]η μητρας φιλαιου κυ[ζικηνος α]νηρ αγαθος εστι και [ευνους τ]ηι πολει δεδοχθαι τηι [βουληι και] τωι δημωι ποιησασθαι [αυτον πο]λιτην εφ ισηι και ομοιαι και ειναι αυτωι ενκτησιν γης και [οικια]ς και εις γενος επελθειν ο τι [α]ν βουληται και των αλλων πα[ντ]ων μετουσιαν οσων και τοι[ς] αλλοις κολοφωνιοις μετεστιν δεδοσθαι δε ταυτα και αυτωι κ[αι] εκγονοις αναγραψαι δε τοδε τ[ο] [ψ]ηφισμα εις στηλην λιθινην [και] στησαι εις το ιερον του απολ[λω]νος του κλαριου διαψηφισα[ι δε] ταυτα εν αμφοτεραις ταις [πολε]σιν διεψηφισθη εγ κολοφων[ι τηι] επι θαλασσηι και δεδοτ[αι].
Ion. — Kolophon: Klaros, Sanct. of Apollo Klarios — BCH 39.1915.36